Public procurement notice: Additional Information
Published: 2022-11-11
Buyer: R.A. "AEROPORTUL INTERNATIONAL MARAMURES"
Country: RO
Contract type: Works
Procedure: Open procedure
CPV classification: 45213331 | 71322000: Civil engineering design services | 71335000 | 71356200
Submission deadline: 2022-11-22
Award criteria: The most economic tender

Technical requirements: Prezenta documentație de atribuire conține cerințele, criteriile, regulile și informațiile necesare pentru a asigura potențialilor ofertanți o informare completă, corectă și explicită cu privire la modul de aplicare a procedurii de atribuire a contractului de achiziție sectorială având ca obiect prestarea serviciilor de elaborare a documentațiilor tehnico-economice (fazele P.A.C., P.O.E., P.T, D.E, As-built, inclusiv elaborarea studiilor și expertizelor necesare) și realizarea pe baza acestora a lucrărilor pentru edificarea unei construcții cu destinația “Terminal pasageri”, cu asigurarea inclusiv a serviciilor de verificare a proiectului și a serviciilor de asistență tehnică din partea proiectantului.
În acest sens a fost elaborat un Studiu de Fezabilitate și o serie de documentații tehnice conexe (ce fac parte integrantă din documentația de atribuire) prin intermediul cărora este identificată soluția tehnico-economică de principiu ce va sta la baza realizării obiectivului de investiții.
Prin contractul supus prezentei proceduri se vor achiziționa servicii de proiectare (cum ar fi întocmirea P.A.C., P.O.E., As-built, a documentațiilor pentru obținerea de acorduri și avize, a proiectelor tehnice, a detaliilor de execuție, și a oricăror documente/studii necesare elaborării acestora, verificarea tehnică de specialitate a proiectului și asistența tehnică din partea proiectantului) și execuția de lucrări (cum ar fi structură, arhitectură, instalații electrice, instalații de curenți slabi, instalații de gaze naturale, instalții termice și de ventilație, instalații sanitare, montaj lifturi și scări rulante, sisteme de securitate, sisteme de limitare și stingere a incendiilor, rețele exterioare, inclusiv furnizarea, montarea și punerea în funcțiune a dotărilor (dotări specifice activității terminalului – echipamente de control securitate, signalistică, panotaje, etc.), utilajelor și echipamentelor tehnologice) pentru construirea Terminalului de pasageri.
Plecând de la propunerile tehnice și arhitecturale formulate în cuprinsul Studiului de Fezabilitate este necesară elaborarea unei documentații tehnice complete și coerente care să expliciteze și să detalieze cele mai potrivite soluții tehnice si constructive privind realizarea unei noi construcții cu destinația terminal pasageri. În etapa următoare finalizării Proiectului Tehnic și a obținerii tuturor avizelor necesare și a autorizației de construire aferente se va proceda la realizarea pe baza acestui Proiect Tehnic a lucrărilor de execuție în strictă conformitate cu toate prevederile sale.
Orice operator economic interesat are dreptul de a solicita clarificări sau informații suplimentare în legătură cu documentația de atribuire. În măsura în care solicitările de clarificare sunt primite cu cel puțin 18 zile înainte de termenul limită stabilit pentru depunerea ofertelor, entitatea contractantă va răspunde în mod clar și complet tuturor acestor solicitări de clarificare în a 11-a zi înainte de termenul stabilit pentru depunerea ofertelor.